
Üüritasu kehtestamine
(Mittetulundusühing ÕIGEUSU HARIDUSE ÜHING ÜLESTÕUSMINE)

1. ASJAOLUD JA MENETLUSE KÄIK

Narva Linnavalitsusele laekus avaldus mittetulundusühingult ÕIGEUSU HARIDUSE ÜHING ÜLESTÕUSMINE, registrikood 80137902, juhatuse liige Andrei Ivanen, milles palutakse soodusüüri pikendamisest suuruses 3 000 krooni kuus üürilepingu kehtivusajaks, seoses kommunaalmaksete ületamisega.
Üürilepingu alusel anti mittetulundusühingule ÕIGEUSU HARIDUSE ÜHING ÜLESTÕUSMINE kasutusse linnavara: 2-korruseline hoone üldpindalaga 1 356,1 m2 ja sellega külgnev maa-ala  üldpindalaga 5 241,0 m2, aadressil Grafovi 4, Narva.

Arvestuslik üüritasu 16 110,45 krooni kuus.

Linnavara kasutatakse Narva Õigeusu Humanitaarkoolina.

Narva Linnavalitsuse 06.02.2008 korralduse nr 146-k alusel kehtestati mittetulundusühingule ÕIGEUSU HARIDUSE ÜHING ÜLESTÕUSMINE üürilepingu kehtivusaeg kuni 31.08.2008.a. ning üüritasu suurus 3 000 krooni kuus ka kuni 31.08.2008.a.

Haridus- ja teadusministri 30.05.2007 käskkirja nr 521 alusel väljastati mittetulundusühingu ÕIGEUSU HARIDUSE ÜHING ÜLESTÕUSMINE erakoolile Narva Õigeusu Humanitaarkool koolitusluba kehtivusega 31.08.2011.a.
Mittetulundusühingu ÕIGEUSU HARIDUSE ÜHING ÜLESTÕUSMINE avaldust arutati Narva Linnavalitsuse linnavarakomisjoni istungil 09.07.2008.a (protokoll nr 7) ja otsustati:

1. Kehtestada mittetulundusühingule ÕIGEUSU HARIDUSE ÜHING ÜLESTÕUSMINE, registrikood 80137902, Narvas Grafovi tn 4 asuva linnavara üüritasu suuruses 3000 krooni kuus kuni 31.12.2008.a. ning suuruses 4000 krooni kuus alates 01.01.2009.a. kuni 31.12.2009.a. 
2. Linnavara- ja majandusametil esitada punktis 1 nimetatud otsused Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 17.03.2005.a määrusega nr 14/52 kinnitatud “Linnavara kasutusse andmise korra” punktide 7.2, 7.2.3 kohaselt linnavalitsuse korraldusega võib linnavara kasutusse anda tasuta või „Üüritasu arvestuse metoodilise juhendiga” ette nähtust madalama tasu eest tähtajaga kuni 5 aastat või määramata ajaks mittetulundusühingutele. 

3. OTSUS
Kehtestada mittetulundusühingule ÕIGEUSU HARIDUSE ÜHING ÜLESTÕUSMINE, registrikood 80137902, Narvas Grafovi tn 4 asuva linnavara üüritasu suuruses 3000 krooni kuus kuni 31.12.2008.a. ning suuruses 4000 krooni kuus alates 01.01.2009.a. kuni 31.12.2009.a. 

4. RAKENDUSSÄTTED

4.1. Halduskohtumenetluse seadustiku  § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

4.2. Korraldus jõustub seadusega sätestatud korras.

4.3. Linnavara- ja majandusametil teha korraldus teatavaks                                 mittetulundusühingule ÕIGEUSU HARIDUSE ÜHING ÜLESTÕUSMINE. 

